
Europski odbor za zaštitu podataka, 


uzimajući u obzir članak 70. stavak 1. točku (e) Uredbe (EU) 2016/679 Europskog parlamenta i Vijeća 
od 27. travnja 2016. o zaštiti pojedinaca u vezi s obradom osobnih podataka i o slobodnom kretanju 
takvih podataka te o stavljanju izvan snage Direktive 95/46/EZ (dalje u tekstu ,Opća uredba o zaštiti 
podataka"), 


uzimajući u obzir Sporazum o EGP-u, a posebno njegov Prilog XI. i Protokol 37., kako su izmijenjeni 
Odlukom Zajedničkog odbora EGP-a br. 154/2018 od 6. srpnja 2018.t, 


uzimajući u obzir članke 12. i 22. svojeg poslovnika, 


DONIO JE SLJEDEĆE SMJERNICE: 


1. UVOD I KONTEKST 


U borbi protiv pandemije bolesti COVID-19 vlade i privatni dionici sve se češće okreću 
rješenjima koja se temelje na podacima, zbog čega se postavlja niz pitanja u pogledu 
privatnosti. 


EDPB naglašava da je pravni okvir za zaštitu podataka osmišljen kako bi bio fleksibilan i kao 
takav omogućio učinkovit odgovor za ograničavanje pandemije, uz zaštitu temeljnih ljudskih 
prava i sloboda. 


EDPB je uvjeren da je, u slučajevima kad je obrada osobnih podataka nužna za borbu protiv 
pandemije bolesti COVID-19, zaštita podataka neophodna kako bi se izgradilo povjerenje, 
stvorili uvjeti za društvenu prihvatljivost svakog rješenja, te zajamčila djelotvornost 
predviđenih mjera. Koronavirus ne poznaje granice, pa se čini najboljim razviti zajednički 
europski pristup kao odgovor na trenutačnu krizu, ili barem uspostaviti interoperabilan okvir. 


EDPB općenito smatra da bi se podaci i tehnologije koji se upotrebljavaju u borbi protiv 
pandemije bolesti COVID-19 trebali upotrebljavati za jačanje položaja pojedinaca, a ne za 
uspostavu kontrole nad njima, njihovu stigmatizaciju ili ograničavanje. Nadalje, iako podaci i 
tehnologija mogu biti važni alati, imaju suštinska ograničenja i mogu samo potaknuti 
djelotvornost drugih javnozdravstvenih mjera. Sve mjere koje donesu države članice ili 
institucije EU-a, a uključuju obradu osobnih podataka u borbi protiv bolesti COVID-19 moraju 
se voditi načelima djelotvornosti, nužnosti i proporcionalnosti. 


U ovim se smjernicama pojašnjavaju uvjeti i načela za proporcionalnu upotrebu podataka o 
lokaciji i alata za praćenje kontakata, i to za dvije posebne namjene: 
e upotrebu podataka o lokaciji za potporu odgovoru na pandemiju kako bi se izradio 
model širenja virusa te procijenila općenita djelotvornost karantenskih mjera, 
e praćenje kontakata, čija je svrha obavještavati pojedince o tome da su bili izloženi 
nekome tko kasnije bude potvrđen kao nositelj virusa, a sve s ciljem da se što prije 
prekinu putevi širenja zaraze. 


Koliko će aplikacije za praćenje kontakata doprinijeti borbi protiv pandemije ovisi o nizu 
čimbenika (npr. postotku osoba koje bi trebale preuzeti te aplikacije na svoje uređaje, definiciji 
kontakta" u smislu fizičke udaljenosti i trajanja). Osim toga, takve aplikacije trebaju biti dio 


1 Upućivanja na ,države članice" u ovom dokumentu trebaju se tumačiti kao upućivanja na ,države članice EGP- 
a". 


Doneseno 4 


sveobuhvatne javnozdravstvene strategije za borbu protiv pandemije, uključujući, među 
ostalim, testiranje i naknadno ručno praćenje kontakata radi uklanjanja sumnje. Uvođenje tih 
aplikacija trebalo bi biti popraćeno mjerama potpore kako bi se osiguralo da se korisnicima 
daju kontekstualizirane informacije i da upozorenja mogu koristiti sustavu javnog zdravstva. 
U suprotnom se ne bi mogao ostvariti njihov puni učinak. 


EDPB naglašava da Opća uredba o zaštiti podataka i Direktiva 2002/58/EZ (dalje u tekstu 
Direktiva") sadržavaju posebna pravila o odobravanju upotrebe anonimnih i osobnih 
podataka kako bi se javnim tijelima i drugim dionicima na nacionalnoj razini i razini EU-a 
pomoglo u praćenju i ograničavanju širenja virusa SARS-CoV-2?. 


U tom je pogledu EDPB već zauzeo stajalište da bi upotreba aplikacija za praćenje kontakata 
trebala biti na dobrovoljnoj osnovi i ne bi se trebala oslanjati na praćenje kretanja pojedinaca, 
nego na informacije o međusobnoj blizini korisnika3. 





2Vidjeti prethodnu izjavu EDPB-a o obradi osobnih podataka u okviru pandemije COVID-a 19. 
33 https://edpb.europa.eu/sites/edpb/files/files/file1/edpbletterecadvisecodiv-appguidance final.pdf 

2. UPOTREBA PODATAKA O LOKACIJI 


2.1. Izvori podataka o lokaciji 


Za izradu modela širenja virusa i općenitu djelotvornost karantenskih mjera dostupna su dva 
glavna izvora podataka o lokaciji: 
e podaci o lokaciji koje pružatelji usluga elektroničkih komunikacija (npr. mobilni 
operateri) prikupljaju tijekom pružanja usluga i 
e podaci o lokaciji koje prikupljaju aplikacije pružatelja usluga informacijskog društva za 
čiji su rad potrebni ti podaci (npr. navigacija, usluge prijevoza itd.). 


EDPB podsjeća na to da se podaci o lokacijit dobiveni od pružatelja usluga elektroničkih 
komunikacija mogu obrađivati samo u skladu s člancima 6. i 9. Direktive. To znači da se ti 
podaci mogu prenijeti javnim tijelima ili ostalim trećim stranama samo ako ih je pružatelj 
anonimizirao ili, ako je riječ o podacima koji ukazuju na zemljopisni položaj terminalne 
opreme korisnika, a nisu podaci o prometu, ako je korisnik za to prethodno dao pristanaks. 


Na informacije koje se prikupljaju izravno od terminalne opreme, uključujući podatke o 
lokaciji, primjenjuje se članak 5. stavak 3. Direktive. Stoga je pohranjivanje podataka na 
korisnikovu uređaju ili pristupanje već pohranjenim podacima dopušteno samo uz uvjet i. da 
je korisnik na to pristao ili ii. da su pohranjivanje i/ili pristup strogo potrebni za pružanje 
usluge informacijskog društva koju je korisnik izričito zatražio. 


Međutim, odstupanja od prava i obveza propisanih u Direktivi moguća su u skladu s 
člankom 15. ako predstavljaju nužnu, prikladnu i proporcionalnu mjeru u demokratskom 
društvu za određene ciljeve". 


Za ponovnu upotrebu podataka o lokaciji koje je prikupio pružatelj usluga informacijskog 
društva (npr. preko operativnog sustava ili neke prethodno instalirane aplikacije) za potrebe 
izrade modela moraju se ispuniti dodatni uvjeti. Ako su podaci prikupljeni u skladu s 
člankom 5. stavkom 3. Direktive, mogu se dalje obrađivati samo uz dodatni pristanak 
ispitanika ili na temelju prava Unije ili države članice kojim je propisano da je riječ o nužnoj i 
proporcionalnoj mjeri u demokratskom društvu kojom se štite ciljevi navedeni u članku 23. 
stavku 1. Opće uredbe o zaštiti podataka3. 


2.2. Naglasak na upotrebi anonimiziranih podataka o lokaciji 


EDPB naglašava da bi se pri upotrebi podataka o lokaciji prednost uvijek trebala dati obradi 
anonimiziranih, a ne osobnih podataka. 


Anonimizacija se odnosi na upotrebu niza tehnika kojima se onemogućuje da se uz razuman 
napor podaci povežu s fizičkom osobom čiji je identitet utvrđen ili se može utvrditi. U tom se 
testu ,razumnosti“ moraju uzeti u obzir objektivni aspekti (vrijeme, tehnička sredstva) i 
kontekstualni elementi koji mogu varirati ovisno o slučaju (rijetkost pojave uzimajući u obzir 
gustoću stanovništva, prirodu i količinu podataka). Ako podaci ne prođu taj test, to znači da 
nisu anonimizirani i stoga su i dalje obuhvaćeni područjem primjene Opće uredbe o zaštiti 
podataka. 


Procjena pouzdanosti anonimizacije temelji se na tri kriterija: 1. izdvajanju (izoliranju 
pojedinca unutar veće skupine na temelju podataka); 2. povezivosti (povezivanju dvaju zapisa 


4Vidjeti članak 2. točku (c) Direktive. 

5Vidjeti članke 6. i 9. Direktive. 

$ Pojam pristanka u Direktivi i dalje je isti kao pojam privole u Općoj uredbi o zaštiti podataka te mora ispunjavati 
sve zahtjeve privole propisane člankom 4. stavkom 11. i člankom 7. Opće uredbe o zaštiti podataka. 

7 Za tumačenje članka 15. Direktive vidjeti presudu Suda Europske unije od 29. siječnja 2008. u predmetu C- 
275/06 Productores de Música de España (Promusicae) protiv Telefonica de España SAU. 

8 Vidjeti odjeljak 1.5.3. smjernica 1/2020 o obradi osobnih podataka u kontekstu povezanih vozila. 


Doneseno 6 


17. 


18. 


19. 


20. 


21. 


22. 


23. 


koji se odnose na istog pojedinca); i 3. izvođenju zaključaka (dedukciji, uz značajnu 
vjerojatnost, nepoznatih informacija o pojedincu). 


Pojam anonimizacije često se pogrešno tumači i često se miješa sa pseudonimizacijom. 
Anonimizacija omogućuje upotrebu podataka bez ograničenja, a pseudonimizirani podaci i 
dalje su obuhvaćeni Općom uredbom o zaštiti podataka. 


Postoje mnoge mogućnosti za učinkovitu anonimizaciju", ali uz napomenu. Podatke nije 
moguće anonimizirati pojedinačno, odnosno samo se skupovi podataka u cjelini mogu 
anonimizirati ili ne. U tom se smislu svaka intervencija na pojedinačnim podacima (šifriranje 
ili bilo koja druga matematička transformacija) može u najbolju ruku smatrati 
pseudonimizacijom. 


Postupci anonimizacije i napadi s ciljem ponovne identifikacije aktivna su područja 
istraživanja. Ključno je da svaki voditelj obrade koji provodi rješenja za anonimizaciju prati 
najnovija događanja i spoznaje u tom području, posebno kad je riječ o podacima o lokaciji (koje 
prikupljaju telekomunikacijski operateri i/ili pružatelji usluga informacijskog društva), koje je 
posebno teško anonimizirati. 


Velik broj istraživanja pokazao je da!“ podaci o lokaciji za koje se misli da su anonimizirani to 
možda uopće nisu. Putanje mobilnosti pojedinaca međusobno su izrazito povezane i 
jedinstvene. Stoga mogu biti osjetljive na pokušaje ponovne identifikacije u određenim 
okolnostima. 


Jedinstven obrazac podataka o praćenju lokacija pojedinca tijekom duljeg razdoblja ne može 
se u potpunosti anonimizirati. Anonimizacija bi mogla ostati nemoguća ako se preciznost 
zabilježenih zemljopisnih koordinata dovoljno ne smanji, pa čak i ako se uklone podaci o 
putanjama ili ako se zadrže samo podaci o lokacijama na kojima se ispitanik dugo zadržava. To 
vrijedi i za loše agregirane podatke o lokaciji. 


Želimo li ih anonimizirati, podaci o lokaciji moraju se pažljivo obraditi kako bi prošli test 
razumnosti. Ta pažljiva obrada uključuje razmatranje skupova podataka o lokaciji kao cjeline 
i obradu podataka iz razumno velikog skupa pojedinaca na temelju dostupnih pouzdanih 
tehnika anonimizacije, pod uvjetom da se primjereno i djelotvorno primjenjuju. 


Naposljetku, s obzirom na složenost procesa anonimizacije, posebno se potiče transparentnost 
u pogledu metoda za anonimizaciju. 


9 (de Montjoye et al., 2018) „On the privacy-conscientious use of mobile phone data". 
10 (de Montjoye et al., 2013) ,Unigue in the Crowd: The privacy bounds of human mobility" 1 (Pyrgelis et al., 2017) 
, Knock Knock, Who's There? Membership Inference on Aggregate Location Data" 

3. APLIKACIJE ZA PRAĆENJE KONTAKATA 


3.1. Općenita pravna analiza 


Sustavno i opsežno praćenje lokacije i/ili kontakata fizičkih osoba ozbiljno je zadiranje u 
njihovu privatnost. Ono se može opravdati samo oslanjajući se na to da će ih korisnici 
dobrovoljno prihvatiti za svaku pojedinačnu svrhu. To bi konkretno značilo da pojedinci koji 
odluče da neće ili ne mogu upotrebljavati takve aplikacije ne bi trebali zbog toga biti u 
nepovoljnom položaju. 


Kako bi se osigurala odgovornost, za svaku aplikaciju za praćenje kontakata trebao bi se jasno 
definirati voditelj obrade podataka. EDPB smatra da bi nacionalna zdravstvena tijela trebala 
biti voditelji obrade" za takve aplikacije; mogu se predvidjeti i drugi voditelji obrade. U svakom 
slučaju, ako uvođenje aplikacija za praćenje kontakata uključuje različite dionike, njihove uloge 
i odgovornosti moraju se od početka jasno utvrditi i objasniti korisnicima. 


Osim toga, kad je riječ o načelu ograničenja svrhe, svrhe moraju biti dovoljno specifične da se 
isključi daljnja obrada u svrhe koje nisu povezane s upravljanjem zdravstvenom krizom koju 
je izazvao COVID-19 (npr. u komercijalne svrhe ili u svrhe kaznenog progona). Nakon što se 
jasno definira cilj, trebat će osigurati da je upotreba osobnih podataka primjerena, nužna i 
proporcionalna. 


U kontekstu aplikacija za praćenje kontakata posebno bi trebalo uzeti u obzir načelo smanjenja 
količine podataka te tehničke i integrirane zaštite podataka: 
e za rad aplikacija za praćenje kontakata nije nužno praćenje lokacije pojedinačnih 
korisnika. Umjesto toga trebali bi se upotrebljavati podaci o blizini 
e budući da aplikacije za praćenje kontakata mogu funkcionirati bez izravne 
identifikacije pojedinaca, trebale bi se uvesti odgovarajuće mjere za sprečavanje 
ponovne identifikacije 
e trebale bi se prikupljati isključivo relevantne informacije, samo kad je to apsolutno 
nužno, a prikupljene informacije trebale bi biti pohranjene na terminalnoj opremi 
korisnika. 


Kad je riječ o zakonitosti obrade, EDPB napominje da aplikacije za praćenje kontakata 
uključuju pohranu informacija i/ili pristup informacijama koje su već pohranjene na 
terminalu, koje podliježu članku 5. stavku 3. Direktive. Ako su te radnje nužne kako bi pružatelj 
aplikacije mogao pružati uslugu koju je korisnik izričito zatražio, za obradu podataka ne bi bio 
potreban pristanak korisnika. Za radnje koje nisu nužne pružatelj usluge trebao bi zatražiti 
pristanak korisnika. 


Osim toga, EDPB napominje da to što je upotreba aplikacija za praćenje kontakata dobrovoljna 
ne znači da će se obrada osobnih podataka nužno temeljiti na pristanku. Ako javna tijela 
pružaju uslugu koja se temelji na ovlasti koja im je dodijeljena i koja je u skladu s mjerodavnim 
pravom, čini se da je najrelevantnija pravna osnova za obradu podataka nužnost za izvršavanje 
zadaće od javnog interesa, odnosno članak 6. stavak 1. točka (e) Opće uredbe o zaštiti 
podataka. 


U članku 6. stavku 3. Opće uredbe o zaštiti podataka pojašnjava se da se osnova za obradu iz 
članka 6. stavka 1. točke (e) utvrđuje u pravu Unije ili pravu države članice kojem podliježe 
voditelj obrade. Svrha obrade određuje se tom pravnom osnovom ili, u pogledu obrade iz 
stavka 1. točke (e), mora biti nužna za izvršavanje zadaće od javnog interesa ili izvršavanje 
službene ovlasti voditelja obrade:2. 


"Vidjeti i Smjernice Europske komisije za zaštitu podataka u aplikacijama kojima se podupire suzbijanje 
pandemije bolesti COVID-19, Bruxelles, 16.4.2020. C(2020) 2523 final. 
12 Vidjeti uvodnu izjavu 41. 

Međutim, pravna osnova ili zakonodavna mjera koja predstavlja zakonsku osnovu za upotrebu 
aplikacija za praćenje kontakata trebala bi uključivati smislene zaštitne mjere, među ostalim i 
upućivanje na dobrovoljnu prirodu aplikacije. Trebala bi uključivati i jasnu definiciju svrhe i 
izričitih ograničenja u vezi s daljnjom upotrebom osobnih podataka, kao i uključenih voditelja 
obrade. Trebali bi se utvrditi i kategorije podataka te subjekti kojima se mogu otkriti osobni 
podaci (i svrhe tog otkrivanja). Ovisno o razini interferencije, trebale bi se uključiti dodatne 
zaštitne mjere, pri čemu treba uzeti u obzir prirodu, opseg i svrhe obrade. Naposljetku, EDPB 
preporučuje da se, čim to bude moguće, u pravnu osnovu uključe i kriteriji za utvrđivanje kada 
će se aplikacija ukinuti te subjekt koji će biti odgovoran za donošenje te odluke. 


Međutim, ako se obrada podataka temelji na nekoj drugoj pravnoj osnovi, kao što je privola 
(članak 6. stavak 1. točka (a))?, voditelj obrade morat će osigurati da su ispunjeni strogi 
zahtjevi za valjanost te pravne osnove. 


Osim toga, upotreba aplikacije u borbi protiv pandemije bolesti COVID-19 mogla bi dovesti do 
prikupljanja zdravstvenih podataka (npr. statusa zaražene osobe). Obrada takvih podataka 
dopuštena je ako je nužna u svrhu javnog interesa u području javnog zdravlja, u skladu s 
uvjetima iz članka 9. stavka 2. točke (i) Opće uredbe o zaštiti podataka“, ili u svrhe zdravstvene 
skrbi kako je opisano u članku 9. stavku 2. točki (h) Opće uredbe o zaštiti podataka:5. Ovisno o 
pravnoj osnovi, obrada se može temeljiti na izričitoj privoli (članak 9. stavak 2. točka (a) Opće 
uredbe o zaštiti podataka). 


U skladu s prvotnom svrhom, člankom 9. stavkom 2. točkom (j) Opće uredbe o zaštiti podataka 
omogućuje se obrada zdravstvenih podataka ako je nužna u svrhe znanstvenog istraživanja ili 
u statističke svrhe. 


Trenutačnu zdravstvenu krizu ne bi trebalo iskorištavati za uvođenje neproporcionalnih ovlasti 
za zadržavanje podataka. Ograničenje pohrane trebalo bi biti u skladu sa stvarnim potrebama 
i medicinskom važnosti (to može uključivati epidemiološke aspekte, npr. razdoblje inkubacije 
itd.), a osobni podaci trebali bi se čuvati samo tijekom trajanja krize koju je uzrokovao COVID- 
19. Kao opće pravilo, nakon toga bi se svi osobni podaci trebali izbrisati ili anonimizirati. 


EDPB smatra da takve aplikacije ne mogu zamijeniti, nego samo podupirati, ručno praćenje 
kontakata koje provodi kvalificirano javno zdravstveno osoblje, koje može zaključiti koliko je 
vjerojatno da bliski kontakti dovedu do zaraze virusom (npr. interakcija s osobom koja jest ili 
nije zaštićena odgovarajućom opremom — blagajnicima itd.). EDPB naglašava da bi postupci i 
procesi, uključujući odgovarajuće algoritme u aplikacijama za praćenje kontakata, trebali biti 
pod strogim nadzorom kvalificiranog osoblja kako bi se ograničilo pojavljivanje lažno 
pozitivnih i negativnih rezultata. Konkretnije, zadaća pružanja savjeta o sljedećim koracima ne 
bi se trebala temeljiti isključivo na automatiziranoj obradi. 


Kako bi se osigurala njihova pravednost, pouzdanost i općenito njihova usklađenost s pravom, 
algoritmi se moraju moći revidirati te bi ih trebali redovito preispitivati nezavisni stručnjaci. 
Izvorni kod aplikacije trebao bi biti dostupan javnosti radi što šireg javnog nadzora. 


Lažno pozitivni rezultati uvijek će se pojavljivati u određenoj mjeri. Budući da utvrđivanje 
rizika od zaraze vjerojatno može imati velik utjecaj na pojedince, npr. morali bi biti u 
samoizolaciji sve dok ne dobiju nalaz negativan na virus, nužno je uvesti mogućnost za 
ispravljanje podataka i/ili naknadnih rezultata analize. To bi, naravno, trebalo primijeniti 
samo na slučajeve i primjene u kojima se podaci obrađuju i/ili pohranjuju na način koji s 
tehničke strane omogućuje unos takvih ispravaka te u kojima je vjerojatno da će nastati 
prethodno spomenuti negativni utjecaji. 


13 Voditelji obrade (posebno javna tijela) moraju obratiti posebnu pozornost na to da se privola ne može smatrati 
dobrovoljnom ako pojedinac nema stvarnu mogućnost izbora da odbije ili povuče svoju privolu, a da mu to ne 
uzrokuje štetu. 

14 Obrada se mora temeljiti na pravu Unije ili države članice u kojem su predviđene odgovarajuće i posebne mjere 
za zaštitu prava i sloboda ispitanika, posebno čuvanje poslovne tajne. 

"Vidjeti članak 9. stavak 2. točku (h) Opće uredbe o zaštiti podataka. 

Naposljetku, EDPB smatra da se prije uvođenja takvih alata mora provesti procjena učinka na 
zaštitu podataka jer se smatra da će obrada vjerojatno prouzročiti visok rizik (zdravstveni 
podaci, predviđeno široko uvođenje, sustavno praćenje, upotreba novog tehnološkog 
rješenja)!$6. EDPB snažno preporučuje da se procjene učinka na zaštitu podataka objave. 


3.2. Preporuke i funkcionalni zahtjevi 


U skladu s načelom smanjenja količine podataka, među ostalim mjerama tehničke i integrirane 
zaštite podataka”, podaci koji se obrađuju trebali bi se svesti na strogi minimum. Aplikacija ne 
bi trebala prikupljati nepovezane ili nepotrebne informacije, kao što su osobno stanje, 
komunikacijski identifikatori, popisi uređaja, poruke, liste poziva, podaci o lokaciji, 
identifikatori uređaja itd. 


Podaci koje aplikacija odašilje moraju uključivati samo jedinstvene i pseudonimizirane 
identifikatore koje aplikacija generira i koji su za nju specifični. Ti se identifikatori moraju 
redovito obnavljati, učestalošću koja je u skladu sa svrhom ograničavanja širenja virusa, te 
dovoljno često da se ograniči rizik od identifikacije i fizičkog praćenja pojedinaca. 


Provedbe praćenja kontakata mogu biti u skladu s centraliziranim ili decentraliziranim 
pristupom. Oba bi pristupa trebala biti prihvatljiva, ali pod uvjetom da se uvedu odgovarajuće 
sigurnosne mjere, a svaki pristup ima vlastite prednosti i nedostatke. Zbog toga bi 
konceptualna faza razvoja aplikacije uvijek trebala uključivati temeljito razmatranje oba 
pristupa, pri čemu treba odmjeriti njihove učinke na zaštitu podataka / privatnost i mogući 
utjecaj na prava pojedinaca. 


Svaki poslužitelj uključen u sustav praćenja kontakata mora prikupljati povijest kontakata ili 
pseudonimizirane  identifikatore isključivo korisnika kojem je na temelju procjene 
zdravstvenih tijela i dobrovoljnog djelovanja korisnika potvrđena zaraza. U suprotnom, 
poslužitelj mora voditi popis pseudonimiziranih identifikatora zaraženih korisnika ili povijest 
njihovih kontakata onoliko dugo koliko je to potrebno za obavještavanje potencijalno zaraženih 
korisnika da su bili izloženi virusu te ne bi trebao pokušati identificirati potencijalno zaražene 
korisnike. 


Za uvođenje globalne metodologije za praćenje kontakata, uključujući aplikacije i ručno 
praćenje, u nekim bi slučajevima mogla biti potrebna obrada dodatnih informacija. U tom bi 
kontekstu te dodatne informacije trebale ostati na terminalu korisnika i obraditi se samo ako 
je to strogo nužno te uz prethodnu izričitu privolu korisnika. 


Moraju se primijeniti najsuvremenije kriptografske tehnike kako bi se osigurali podaci 
pohranjeni na poslužiteljima i u aplikacijama, kao i razmjene između aplikacija i udaljenog 
poslužitelja. Mora se provesti i uzajamna autentifikacija između aplikacije i poslužitelja. 


Evidentiranje korisnika kao zaraženih virusom SARS-CoV-2 u aplikaciji mora podlijegati 
odgovarajućem odobrenju, npr. putem koda za jednokratnu uporabu povezanog sa 
pseudonimiziranim identifikatorom zaražene osobe i sa stanicom za testiranje ili zdravstvenim 
djelatnikom. Ako se potvrda ne može dobiti na siguran način, ne smije se provesti obrada 
podataka u kojoj se pretpostavlja valjanost statusa korisnika. 


Voditelj obrade mora u suradnji sjavnim tijelima jasno i izričito javnosti staviti na raspolaganje 
poveznicu za preuzimanje službene nacionalne aplikacije za praćenje kontakata kako bi ublažio 
rizik od toga da pojedinci preuzimaju aplikacije treće strane. 





16 Vidjeti Smjernice Radne skupine iz članka 29. (koje je donio EDPB) o procjeni učinka na zaštitu podataka i 
utvrđivanje mogu li postupci obrade ,vjerojatno prouzročiti visok rizik" u smislu Uredbe 2016/679. 

17 Vidjeti Smjernice EDPB-a 4/2019 o članku 25. — Tehnička i integrirana zaštita podataka. 

18 Decentralizirano je rješenje općenito više u skladu s načelom smanjenja količine podataka. 

4. ZAKLJUČAK 


Svijet se suočava s velikom javnozdravstvenom krizom na koju mora dati snažan odgovor, čiji 
će utjecaj prijeći granice ove krize. Automatizirana obrada podataka i digitalne tehnologije 
mogu biti ključni elementi u borbi protiv pandemije bolesti COVID-19. Međutim, treba izbjeći 
ireverzibilnost mjera. Naša je odgovornost osigurati da svaka mjera koja se poduzme u ovim 
izvanrednim okolnostima bude nužna, vremenski ograničena, minimalnog opsega i da 
podliježe periodičnoj i stvarnoj reviziji te znanstvenoj evaluaciji. 


EDPB naglašava da ne bi trebalo birati između učinkovitog odgovora na trenutačnu krizu i 
zaštite naših temeljnih prava: možemo postići oboje, a načela zaštite podataka mogu imati 
važnu ulogu u borbi protiv virusa. Europskim pravom o zaštiti podataka dopuštena je 
odgovorna upotreba osobnih podataka u svrhe upravljanja zdravljem, ako se pritom osigura 
zaštita pojedinačnih prava i sloboda. 


Za Europski odbor za zaštitu podataka 
Predsjednica 
(Andrea Jelinek) 

PRILOG — APLIKACIJE ZA PRAĆENJE KONTAKATA 
VODIČ ZA ANALIZU 


0. Izjava o ograničenju odgovornosti 


Sljedeće smjernice nisu obvezujuće niti je njihov sadržaj iscrpan. Jedina je svrha ovog vodiča dati 
općenite smjernice razvojnim programerima i uvoditeljima aplikacija za praćenje kontakata. Mogu se 
zakonito upotrebljavati i rješenja koja nisu opisana u nastavku, pod uvjetom da su u skladu s 
relevantnim pravnim okvirom (tj. s Općom uredbom o zaštiti podataka i Direktivom). 


Valja napomenuti i da je ovaj vodič općenite prirode. Zbog toga se popis preporuka i obveza u ovom 
dokumentu ne smije smatrati iscrpnim. Svaka procjena treba se provesti ovisno o konkretnom slučaju, 
a za posebne aplikacije mogle bi biti potrebne dodatne mjere koje nisu navedene u ovom vodiču. 


1. Sažetak 


U mnogim državama članicama dionici razmatraju upotrebu aplikacija za praćenje kontakata kako bi 
njihovi stanovnici lakše doznali jesu li bili u kontaktu s osobom koja je zaražena virusom SARS-CoV-2. 


Uvjeti pod kojima bi takve aplikacije stvarno pridonijele upravljanju pandemijom još nisu utvrđeni. Ti 
bi se uvjeti trebali utvrditi prije bilo kakvog uvođenja takve aplikacije. Ipak, važno je dati smjernice o 
informiranju razvojnih timova na početku lanca kako bi se zaštita osobnih podataka zajamčila od ranih 
faza dizajna. 


Valja napomenuti da je ovaj vodič općenite prirode. Zbog toga se popis preporuka i obveza u ovom 
dokumentu ne smije smatrati iscrpnim. Svaka procjena treba se provesti ovisno o konkretnom slučaju, 
a za posebne aplikacije mogle bi biti potrebne dodatne mjere koje nisu navedene u ovom vodiču. Svrha 
je ovog vodiča dati općenite smjernice razvojnim programerima i uvoditeljima aplikacija za praćenje 
kontakata. 


Neki kriteriji mogu nadilaziti stroge zahtjeve koji proizlaze iz okvira za zaštitu podataka. Tim se 
kriterijima nastoji osigurati najviša razina transparentnosti kako bi se potaknulo društveno prihvaćanje 
tih aplikacija. 


Zato bi izdavači aplikacija za praćenje kontakata trebali uzeti u obzir sljedeće kriterije: 


e Upotreba takvih aplikacija mora biti isključivo dobrovoljna. O upotrebi takvih aplikacija ne 
može ovisiti pristup nikakvim pravima koja su zajamčena zakonodavstvom. Pojedinci moraju u 
svakom trenutku imati potpunu kontrolu nad svojim podacima te bi trebali moći odabrati hoće 
li upotrebljavati aplikaciju. 


* Aplikacije za praćenje kontakata vjerojatno će prouzročiti visok rizik za prava i slobode 
pojedinaca te će prije njihova uvođenja biti nužno provesti procjenu učinka na zaštitu 
podataka. 


e Informacije o međusobnoj blizini korisnika aplikacije mogu se prikupiti bez geografskog 
lociranja tih korisnika. Rad te vrste aplikacije ne bi trebao uključivati upotrebu podataka o 
lokaciji jer oni nisu nužni za njezin rad. 

e Ako se korisniku dijagnosticira zaraza virusom SARS-CoV-2, o tome bi trebale biti obaviještene 
samo osobe s kojima je korisnik bio u bliskom kontaktu u epidemiološki relevantnom razdoblju 
na koje se odnose čuvani podaci o praćenju kontakata. 


e Ovisno o odabranoj arhitekturi, za rad te vrste aplikacije mogla bi biti nužna upotreba 
centraliziranog poslužitelja. U tom slučaju i u skladu s načelima smanjenja količine podataka te 
tehničke zaštite podataka podaci koje obrađuje centralizirani poslužitelj trebali bi se svesti na 
najmanju moguću mjeru: 


O 


ako se korisniku dijagnosticira zaraza, informacije o njegovim prethodnim bliskim 
kontaktima ili identifikatori koje odašilje aplikacija tog korisnika mogu se prikupiti 
samo uz njegovu suglasnost. Potrebno je utvrditi metodu provjere kojom se 
omogućuje da se sa sigurnošću potvrdi da je korisnik zaražen, ali da se taj korisnik ne 
identificira. To bi se tehnički moglo izvesti tako da se upozorenje pošalje osobama s 
kojima je bio u kontaktu tek nakon intervencije zdravstvenog djelatnika, npr. slanjem 
posebnog jednokratnog koda. 


Informacije pohranjene na središnjem poslužitelju ne bi trebale omogućiti voditelju 
obrade identifikaciju korisnika kojima je dijagnosticirana zaraza ni identifikaciju 
korisnika koji su bili u kontaktu sa zaraženim korisnicima. Jednako tako, na temelju tih 
informacija ne bi se smjeli moći izvoditi zaključci o obrascima kontakata koji nisu 
potrebni za utvrđivanje relevantnih kontakata. 


e Za rad takvih aplikacija one moraju odašiljati podatke, koje zatim očitavaju uređaji drugih 
korisnika, te moraju primati tako odaslane podatke: 


O 


dovoljno je da mobilni korisnički uređaji (računala, tableti, pametni satovi itd.) 
razmjenjuju pseudonimizirane identifikatore, primjerice tako da ih emitiraju (npr. 
sustavom Bluetooth niske razine potrošnje energije). 


Identifikatori se moraju generirati upotrebom najsuvremenijih kriptografskih 
postupaka. 


Osim toga, identifikatori se moraju redovito obnavljati kako bi se smanjio rizik od 
fizičkog praćenja korisnika i napada s ciljem ponovne identifikacije. 


e Ta vrsta aplikacije mora se osigurati kako bi se zajamčila sigurnost tehničkih postupaka. 
Konkretno: 


O 


Aplikacija ne bi trebala korisnicima prenositi informacije koje bi im omogućile da 
identificiraju druge korisnike ili doznaju jesu li zaraženi. Središnji poslužitelj ne smije 
niti identificirati korisnike niti izvoditi zaključke o njima. 


Napomena: prethodno navedena načela povezana su isključivo s navedenom svrhom aplikacija za 


praćenje kontakata, čiji je cilj samo automatski obavijestiti osobe koje su potencijalno bile izložene 
virusu (a da se te osobe pritom ne identificiraju). Operatere nadležne za aplikaciju i njezinu 


infrastrukturu moglo bi nadzirati nadležno nadzorno tijelo. Postupanje u skladu sa svim tim 
smjernicama ili s dijelom tih smjernica nije nužno dostatno za osiguravanje potpune usklađenosti s 
okvirom za zaštitu podataka. 


2. Definicije 

Kontakt 


Za potrebe aplikacije za praćenje kontakata, kontakt znači korisnik koji je 
sudjelovao u interakciji s korisnikom za kojeg je potvrđeno da je nositelj virusa, 
a zbog trajanja kontakta i udaljenosti postoji rizik od znatne izloženosti virusu. 
Parametre trajanja izlaganja i udaljenosti između osoba moraju procijeniti 
zdravstvene službe te se ti parametri mogu postaviti u aplikaciji. 





Podaci o lokaciji 


Podaci o lokaciji znači svi podaci obrađeni u elektroničkoj komunikacijskoj mreži 
ili podaci koje je obradila služba za elektroničke komunikacije, a koji se odnose 
na zemljopisni položaj terminalne opreme korisnika javno dostupne 
elektroničke komunikacijske usluge (kako su definirani u Direktivi), te podaci iz 
potencijalnih drugih izvora koji se odnose na: 


e geografsku širinu, dužinu ili visinu terminalne opreme 
e smjer putovanja korisnika ili 
e vrijeme bilježenja podataka o lokaciji. 





Interakcija 


U kontekstu aplikacije za praćenje kontakata interakcija se definira kao 
razmjena informacija između dvaju uređaja koji se nalaze u međusobnoj blizini 
(vremenskoj i prostornoj), unutar dometa upotrijebljene komunikacijske 
tehnologije (npr. Bluetooth). Ta definicija ne uključuje lokaciju dvaju korisnika u 
interakciji. 





Nositelj virusa 


U ovom dokumentu nositeljem virusa smatraju se korisnici kojima je testiranjem 
potvrđena zaraza virusom i koji su od liječnika ili zdravstvenog centra dobili 
službenu dijagnozu. 





Praćenje 
kontakata 








Za osobe koje su bile u bliskom kontaktu (u skladu s kriterijima koje odrede 
epidemiolozi) s pojedincem koji je zaražen virusom postoji znatna vjerojatnost 
da su također zaražene i da mogu zaraziti druge. 


Praćenje kontakata metoda je kontrole bolesti u kojoj se bilježe sve osobe koje 
su bile u bliskom kontaktu s nositeljem virusa kako bi se provjerilo postoji li za 
njih rizik od zaraze te kako bi se u pogledu tih osoba poduzele odgovarajuće 
sanitarne mjere. 





3. Općenito 














GEN-1 | Aplikacija mora biti dopunski alat za tradicionalne tehnike praćenja kontakata 


(posebno razgovore sa zaraženim osobama), tj. mora biti dio šireg 
javnozdravstvenog programa. Aplikacija se mora upotrebljavati samo do 
trenutka kad se samo tehnikama ručnog praćenja uspije upravljati brojem novih 
slučajeva zaraze. 








Doneseno 


14 





GEN-2 


Najkasnije kad nadležna javna tijela donesu odluku o „povratku u normalno 
stanje" mora se uspostaviti postupak za zaustavljanje prikupljanja identifikatora 
(globalna deaktivacija aplikacije, upute za deinstalaciju aplikacije, automatska 
deinstalacija itd.) te pokrenuti brisanje svih prikupljenih podataka iz svih baza 
podataka (mobilnih aplikacija i poslužitelja). 





GEN-3 


Izvorni kod aplikacije i njezine temeljne arhitekture moraju biti otvoreni, a 
tehničke specifikacije dostupne javnosti kako bi svaka zainteresirana strana 
mogla pregledati kod i, ako je primjereno, pridonijeti njegovu poboljšanju, 
ispraviti eventualne pogreške i pomoći osigurati transparentnost obrade 
osobnih podataka. 





GEN-4 








Faze uvođenja aplikacije moraju omogućiti postupnu validaciju njezine 
djelotvornosti sa stajališta javnog zdravstva. Za te se potrebe na početku lanca 
mora utvrditi evaluacijski protokol s posebnim pokazateljima koji omogućuju 
mjerenje djelotvornosti aplikacije. 








4. Svrhe 





PUR-1 


Jedina svrha aplikacije mora biti praćenje kontakata kako bi se upozorile osobe 
potencijalno izložene virusu SARS-CoV-2 i na tim osobama provele daljnje mjere. 
Aplikacija se ne smije upotrebljavati ni u jednu drugu svrhu. 





PUR-2 


Aplikacija se ne smije prenamijeniti u odnosu na primarnu upotrebu u svrhe 
praćenja poštovanja karantenskih mjera, samoizolacije ili ograničavanja 
socijalnih kontakata. 





PUR-3 








Aplikacija se ne smije upotrebljavati za izvlačenje zaključaka o lokaciji korisnika 
na temelju njihove interakcije ni u bilo kakvu drugu svrhu. 








5. Funkcionalni aspekti 





FUNC-1 


Aplikacija mora imati funkciju koja korisnicima omogućuje primanje upozorenja 
u slučaju da su potencijalno bili izloženi virusu, pri čemu se ta informacija temelji 
na blizini zaraženom korisniku u roku od X dana prije nego što je zaraženom 
korisniku potvrđena prisutnost virusa (vrijednost X definiraju zdravstvena tijela). 





FUNC-2 


Aplikacija bi trebala dati preporuke korisnicima za koje je utvrđeno da su 
potencijalno bili izloženi virusu. Trebala bi im prenositi upute o mjerama kojih bi 
se trebali pridržavati te bi trebala omogućiti korisniku da zatraži savjete. U 
takvim slučajevima ljudska intervencija bila bi obvezna. 





FUNC-3 








Algoritam kojim se mjeri rizik od zaraze tako da se u obzir uzimaju čimbenici 
udaljenosti i vremena te se na temelju njih odlučuje kada treba zabilježiti 
kontakt na popisu za praćenje kontakta mora biti sigurno podesiv kako bi se 
uzele u obzir najnovije spoznaje o širenju virusa. 

Korisnici moraju biti obaviješteni ako su bili izloženi virusu ili moraju redovito 
dobivati informacije o tome jesu li ili nisu bili izloženi virusu u razdoblju 
inkubacije virusa. 





FUNC-5 








Aplikacija bi trebala biti interoperabilna s drugim aplikacijama koje razviju 
države članice kako bi korisnici koji se kreću kroz različite države članice mogli 
nastaviti primati obavijesti. 








6. Podaci 





DATA-1 


U svrhu praćenja kontakata aplikacija mora moći odašiljati i primati podatke 
putem komunikacijskih tehnologija koje se temelje na blizini kao što je sustav 
Bluetooth niske razine potrošnje energije. 





DATA-2 


Ti podaci koje aplikacija odašilje moraju uključivati kriptografski snažne 
pseudonasumične identifikatore koje aplikacija generira i koji su za nju specifični. 





DATA-3 


Rizik od preklapanja pseudonasumičnih identifikatora treba biti dovoljno nizak. 





DATA-4 


Pseudonasumični identifikatori moraju se redovito obnavljati, učestalošću kojom 
se ograničava rizik da bilo tko, uključujući operatore središnjeg poslužitelja, 
druge korisnike aplikacije ili zlonamjerne treće strane, može ponovno 
identificirati, fizički pratiti ili povezati pojedince. Te identifikatore mora 
generirati aplikacija koju korisnik upotrebljava, po mogućnosti na temelju 
inicijalizacije pseudonasumičnog niza koju osigurava središnji poslužitelj. 





DATA-5 


U skladu s načelom smanjenja količine podataka aplikacija ne smije prikupljati 
podatke koji nisu nužni za svrhu praćenja kontakata. 





DATA-6 


Aplikacija ne smije prikupljati podatke o lokaciji za svrhu praćenja kontakata. 
Podaci o lokaciji mogu se obrađivati isključivo kako bi se aplikaciji omogućila 
interakcija sa sličnim aplikacijama u drugim zemljama i ta bi obrada trebala biti 
precizno ograničena na ono što je nužno za tu svrhu. 





DATA-7 


Aplikacija ne bi trebala prikupljati zdravstvene podatke povrh onih koji su nužni 
za svrhe aplikacije, osim na dobrovoljnoj osnovi i isključivo kao pomoć u 
donošenju odluke u postupku informiranja korisnika. 





DATA-8 








Korisnike se mora obavijestiti o svim osobnim podacima koji će se prikupljati. Ti 
bi se podaci trebali prikupljati samo uz odobrenje korisnika. 








7. Tehnička svojstva 





TECH-1 








Aplikacija bi trebala upotrebljavati dostupne tehnologije kao što su 
komunikacijske tehnologije koje se temelje na blizini (npr. sustav Bluetooth niske 

razine potrošnje energije) za otkrivanje korisnika u blizini uređaja na kojem 
aplikacija radi. 





TECH-2 


Aplikacija bi trebala na uređaje bilježiti povijest kontakata među korisnicima 
tijekom unaprijed određenog ograničenog razdoblja. 





TECH-3 


Aplikacija se može oslanjati na središnji poslužitelj za provedbu nekih funkcija. 





TECH-4 


Aplikacija se mora temeljiti na arhitekturi koja se što više oslanja na uređaje 
korisnika. 





TECH-5 








Na zahtjev korisnika koji su prijavljeni kao zaraženi te nakon što njihov status 
potvrdi odgovarajuće certificirani zdravstveni stručnjak, njihova povijest 
kontakata ili njihovi vlastiti identifikatori trebali bi se prenijeti na središnji 
poslužitelj. 








8. Sigurnost 





SEC-1 


Mora postojati mehanizam koji će provjeravati status korisnika koji su u aplikaciji 
evidentirani kao pozitivni na virus SARS-CoV-2, npr. tako da se stanici za testiranje 
ili zdravstvenom djelatniku pošalje kod za jednokratnu uporabu. Ako se potvrda ne 
može dobiti na siguran način, ti se podaci ne smiju obraditi. 





SEC-2 


Podaci poslani na središnji poslužitelj moraju se prenositi preko sigurnog kanala. 
Upotreba usluga obavješćivanja koje pružaju pružatelji platforme otvorenog koda 
trebala bi se pažljivo procijeniti i ne bi trebala dovesti do otkrivanja nikakvih 
podataka trećim stranama. 





SEC-3 


Zahtjevi ne smiju biti osjetljivi na neovlaštene izmjene zlonamjernih korisnika. 





SEC-4 


Moraju se primijeniti najsuvremenije kriptografske tehnike kako bi se osigurale 
razmjene između aplikacije i poslužitelja te između aplikacija i kako bi se općenito 
zaštitile informacije pohranjene u aplikacijama i na poslužitelju. Primjeri tehnika 
koje se mogu primijeniti uključuju: simetričnu i asimetričnu enkripciju, funkcije za 
izračun sažetka (hash functions), enkripcijske protokole PTM (private membership 
test), PSI (private set intersection) i PIR (private information retrieval), Bloom filtre, 
homomorfnu enkripciju itd. 





SEC-5 


Središnji poslužitelj ne smije čuvati mrežne identifikatore (npr. IP adrese) nijednog 
korisnika, uključujući korisnike koji su pozitivni na virus i koji su na poslužitelj 
prenijeli svoju povijest kontakata ili svoje identifikatore. 





SEC-6 


Kako bi se izbjeglo lažno predstavljanje ili stvaranje lažnih korisnika, poslužitelj 
mora provjeriti autentičnost aplikacije. 





SEC-7 


Aplikacija mora provjeriti autentičnost središnjeg poslužitelja. 





SEC-8 


Funkcije poslužitelja trebaju se zaštititi od napada reprodukcijom. 





SEC-9 


Informacije koje prenosi središnji poslužitelj moraju biti potpisane kako bi se mogli 
potvrditi njihov izvor i cjelovitost. 





SEC-10 








Pristup svim podacima koji su pohranjeni na središnjem poslužitelju, a nisu 
dostupni javnosti mora biti ograničen samo na ovlaštene osobe. 

SEC-11 


Upravitelj dopuštenja na razini operativnog sustava uređaja smije zatražiti samo 
dopuštenja za pristup komunikacijskim modulima i njihovu upotrebu kad je to 
potrebno, za pohranu podataka na terminalu te za razmjenu informacija sa 
središnjim poslužiteljem. 

9. Zaštita osobnih podataka i privatnosti fizičkih osoba 


Podsjetnik: sljedeće smjernice odnose se na aplikaciju čija je jedina svrha praćenje kontakata. 
























































PRIV-1 Pri razmjenama podataka mora se poštovati privatnost korisnika (a posebno 
načelo smanjenja količine podataka). 

PRIV-2 | Aplikacija ne smije omogućivati izravnu identifikaciju korisnika dok se služe 
aplikacijom. 

PRIV-3 | Aplikacija ne smije omogućivati praćenje kretanja korisnika. 

PRIV-4 | Upotreba aplikacije ne bi trebala omogućiti korisnicima da išta doznaju o drugim 
korisnicima (a posebno je li drugi korisnik nositelj virusa ili ne). 

PRIV-5 Povjerenje u središnji poslužitelj mora biti ograničeno. Središnjim poslužiteljem 
mora se upravljati u skladu s jasno definiranim pravilima upravljanja te se moraju 
uvesti sve potrebne mjere kako bi se zajamčila njegova sigurnost. Smještaj 
središnjeg poslužitelja trebao bi omogućiti da poslužitelj bude pod stvarnim 
nadzorom nadležnog nadzornog tijela. 

PRIV-6 Procjena učinka na zaštitu podataka mora se provesti, a trebala bi se i objaviti. 

PRIV-7 | Aplikacija bi korisniku trebala dati samo informaciju je li bio izložen virusu te, po 
mogućnost bez otkrivanja informacija o drugim korisnicima, koliko je puta bio 
izložen i datume izlaganja. 

PRIV-8 Informacije koje aplikacija prenosi ne smiju omogućiti korisnicima da identificiraju 
korisnike koji su nositelji virusa niti praćenje njihovih kretanja. 

PRIV-9 Informacije koje aplikacija prenosi ne smiju omogućiti zdravstvenim tijelima 
identifikaciju potencijalno izloženih korisnika bez njihove suglasnosti. 

PRIV-10 | Zahtjevi koje aplikacija upućuje središnjem poslužitelju ne smiju otkrivati nikakve 
informacije o nositelju virusa. 

PRIV-11 | Zahtjevi iz aplikacije upućeni središnjim poslužitelju ne smiju otkrivati nikakve 
nepotrebne informacije o korisnicima, osim eventualno i samo po potrebi njihove 
pseudonimizirane identifikatore i popise kontakata. 

PRIV-12 | Napadi s ciljem ponovne identifikacije moraju se onemogućiti. 

PRIV-13 | Korisnici moraju putem aplikacije moći ostvariti svoja prava. 

PRIV-14 | Brisanje aplikacije mora dovesti do brisanja svih lokalno prikupljenih podataka. 

PRIV-15 | Aplikacija bi trebala prikupljati samo podatke koje odašilje ista aplikacija s drugog 
uređaja ili interoperabilna istovjetna aplikacija. Ne smiju se prikupljati nikakvi 
podaci povezani s drugim aplikacijama i/ili uređajima za komunikaciju na temelju 
blizine. 

PRIV-16 | Kako bi se izbjeglo da središnji poslužitelj pokuša ponovnu identifikaciju, trebali 
bi se uvesti proxy poslužitelji. Svrha je tih transparentnih i pouzdanih poslužitelja 
pomiješati identifikatore nekoliko korisnika (i nositelja virusa i podnositelja 
zahtjeva) prije nego što ih prenesu na središnji poslužitelj kako središnji poslužitelj 
ne bi imao informaciju o identifikatorima (npr. IP adresi) korisnika. 

I 
PRIV-17 | Aplikacija i poslužitelj moraju se pažljivo razviti i konfigurirati kako ne bi prikupljali 
nepotrebne podatke (npr. u zapisnike poslužitelja ne smiju se unositi 
identifikatori itd.) te kako bi se izbjegla upotreba kompleta za razvoj softvera 
(SDK) treće strane koji prikuplja podatke za druge svrhe. 





Većina aplikacija za praćenje kontakata o kojima se trenutačno raspravlja primjenjuje jedan od dva 
pristupa ako se potvrdi da je neki korisnik zaražen: ili šalju na poslužitelj povijest kontakata tog 
korisnika koju su prikupili skeniranjem, ili šalju popis vlastitih odaslanih identifikatora. Sljedeća su 
načela predstavljena u skladu s ta dva pristupa. lako se ovdje raspravlja o tim pristupima, to ne znači 
da drugi pristupi nisu mogući ili čak poželjni, npr. pristupi u kojima se primjenjuje neki oblik potpune 
(end-to-end, E2E) enkripcije ili neke druge tehnologije za veću sigurnost ili zaštitu privatnosti. 


9.1. Načela koja se primjenjuju samo kad aplikacija prenosi na poslužitelj popis kontakata: 





l 
CON-1 Središnji poslužitelj mora prikupljati povijest kontakata korisnika koji su 
zabilježeni kao zaraženi virusom SARS-CoV-2 samo ako su korisnici na to 
dobrovoljno pristali. 





CON-2 Središnji poslužitelj ne smije zadržavati niti dalje prenositi popis 
pseudonimiziranih identifikatora nositelja virusa. 





CON-3 Povijest kontakata pohranjena na središnjem poslužitelju mora se izbrisati 
nakon što korisnici prime obavijest o tome da su bili u blizini osobe kojoj je 
potvrđena zaraza. 





CON-4 Osim ako korisnik kojem je potvrđena zaraza podijeli svoju povijest kontakata 
sa središnjim poslužiteljem ili ako neki korisnik pošalje zahtjev poslužitelju kako 
bi doznao je li bio izložen virusu, s uređaja korisnika ne smiju se odašiljati 
nikakvi podaci. 





CON-5 Svi identifikatori u lokalnoj povijesti moraju se izbrisati X dana nakon što su 
prikupljeni (vrijednost X određuju zdravstvena tijela). 





CON-6 Povijesti kontakata koje podnesu različiti korisnici ne smiju se dalje obrađivati 
u druge svrhe, npr. uspoređivati kako bi se izradile globalne karte blizine. 





CON-7 Podaci u zapisnicima poslužitelja moraju se svesti na najmanju moguću mjeru i 
biti u skladu sa zahtjevima zaštite podataka. 














9.2. Načela koja se primjenjuju samo kad aplikacija prenosi na poslužitelj popis vlastitih 
identifikatora: 





l 
ID-1 Središnji poslužitelj mora prikupljati identifikatore koje odašilje aplikacija, a 
odnose se na korisnike koji su zabilježeni kao pozitivni na SARS-CoV-2 samo ako 
su ti korisnici na to dobrovoljno pristali. 





ID-2 Središnji poslužitelj ne smije zadržavati niti dalje prenositi povijest kontakata 
nositelja virusa. 

ID-3 Identifikatori pohranjeni na središnjem poslužitelju moraju se izbrisati nakon 
što se prenesu drugim aplikacijama. 

ID-4 Osim ako korisnik kojem je potvrđena zaraza podijeli svoje identifikatore sa 
središnjim poslužiteljem ili ako neki korisnik pošalje zahtjev poslužitelju kako bi 
doznao je li bio izložen virusu, s uređaja korisnika ne smiju se odašiljati nikakvi 
podaci. 

ID-5 Podaci u zapisnicima poslužitelja moraju se svesti na najmanju moguću mjeru i 
biti u skladu sa zahtjevima zaštite podataka. 

